Michael Mentz | Die Wasgoedlyn
Home / Articles posted by Michael MentzReturn to Previous Page All posts by Michael Mentz
Vergeet van alles wat jou onderwysers vir jou op skool geleer het. Vergeet van die reëls wat die slim mense in hul hogere instansies uitgedink het, en bly uitdink. Vergeet ook van ‘n suiwertaal – want dit bestaan nie.
Afrikaans het nie ‘n baas nie en Churchil Naude is behoorlik gatvol vir alles en almal wat diè taal met hul konserwatiewe denkwyses versmoor.
In ‘Die Woord’ bevraagteken hy die oorsprong van die reëls en met die hulp van oudiovisuelestorieverteller Frans Borman word daar vanuit ‘n ander hoek na die taal, ons taal, gekyk.
“Daar is mense wat dink hulle besit die taal, so hierdie kan dalk as ‘n ligte aanval op die instansies wat die taal bly onderdruk gesien word,” reken Churchil wat heel in sy noppies met diè snit van sy nuwe album ‘Kroesified’ is.
Hy beoog om Kroesified vroeg volgende jaar te voltooi.
“Die manier wat mense Afrikaans in Pretoria praat is moerse anders as hie inni Kaap, so wies hulle om te bepaal hoe ek my taal moet praat?”
Churchil het onlangs ook ‘n fees gevra om hulle net so bietjie wyer te maak deur die gemeenskap van Mitchell’s Plein deel van hul 2017 program te maak.
Hulle het hom ignoreer.
Hiermee ‘n uitreksel van die brief: “In Huisgenoot se 100ste jaargang het die tydskrif daarvan melding gemaak dat sowat twee derdes van sy lesers bruin is. Organisasies soos AfriForum gebruik ook graag die feit dat daar meer bruin Afrikaanssprekendes is as ‘n debatpunt, maar stel nie soveel belang in die pleit van die meerderheid wat Afrikaans as hul huistaal beskou nie. So het ek by Cape Town International ‘n ruk gelede besef dat daar nie een bruin skrywer se boek op die plaaslike boekwinkel se rakke was nie. Daar is duisende Afrikaanse feeste, een op feitlik elke dorp, maar in min gevalle val die kollig op bruin kunstenaars. Waar is al die bruin mense op TV? Waarom hoor ek net wit stemme as ek my radio aansit? Waar is die bruin helde waarna my kinders moet opkyk?”
Maar voor jy na die video kyk, onthou egter net een ding, as jy dit nie voel nie, is dit nie vir jou bedoel nie. (musiek deur Riku Lätti)
Posted on	October 17, 2016 at 1:25 pm	by Michael Mentz
/ 3 Comments	View large
Posted on	July 25, 2016 at 9:16 pm	by Michael Mentz
/ 0	Soos ons deur die land reis ontvang ons dikwels oproepe van organiseerders wat wil uitvind waaroor Die Wasgoedlyn gaan. Hul wil weet wat om op die verhoog te verwag asook die formaat wat gevolg gaan word.
Die eenvoudige antwoord is dat geen vertoning van Die Wasgoedlyn dieselfde is nie en dat daar iets unieks sal plaasvind.
So het ons verlede week vanuit Groot Brak die wasgoedlyn tot in Knysna gespan en hoewel daar soveel opwindende dinge gebeur het, was dit dalk ook die beste voorbeeld van hoe ‘n normale dag op Die Wasgoedlyn afspeel.
Hier is ‘n blow-by-blow van die “normale”:
Die Wasgoed Siklus 10:30 OntbytBamboesina van die See het gesorg dat Die Wasgoedlyners hul dag in Groot Brak met roosterbrood, roereiers en oorskiet tjoppies van ‘n vorige braai begin. 11:45 Black VanillaDie huissleutels word aan Petronel Baard terug besorg. Ons loop ‘n laaste draai deur die kuierplek. Die reuk van cappuccino hang in die lug.
12:15 Bakkie FMDaar is twee stasies waarna ons in die bakkie luister. Konsertina of Banjo FM. Dit is al. Ons ry sonder probleme. 14:15 Muse ontmoetingBy Muse Food Fusion in Knysna word daar blad geskud. Daar begin vonke spat tussen Steve Newman, sy seun Jai, Pieter Smit, Johan Smit, die Lättis, Jaco Botha, Stephani Messina en haar seun Chant (wat die saag speel) asook Cecily-Ann Pohl en Jackie Barham van BetterLive. Almal wat ‘n instrument speel word in Heinie Bosman van Rocking the Route se bussie ingeboender. 14:45 InkopiesSo paar biertjies word aangeskaf. Mens kan nie net van Du Toitskloof leef nie. 15:15 Show met ‘n viewDie musikante peul uit Heinie se bussie. Hulle voel-voel so bietjie waarna al wat ‘n instrument soos Excalibur uitgepluk word. Steve begin so bietjie op sy Mervyn Davies tokkel en binne minute is daar iets nuuts om aan Die Wasgoedlyn te hang. Die musikante ken mekaar so bietjie meer as ‘n uur, maar jam asof hulle in ‘n ander tyd en plek reeds vir weke saam sit en liedjies skryf het. Chant ruk sy saag uit. Riku verbeel homself dat hy dalk in die hemel is. 16:30 Ocean View LodgeKitare en die res van die orkes word weer afgelaai. Die keer by Henry Roux se wonderskoon gastehuis wat op die Brenton–on- Sea-pad geleë is. Daar is nog so paar biere oor, maar die tyd vir daardie eersate glasie wyn het aangebreek. Die uitsig was weereens asemrowend. Daar het Jaco ons van crispy bacon (die lied) geleer. Die rondaweltjie was 'n ware wasgoedlyn. 17:15 RegmaaktydDie girls van BetterLive verdien ‘n pluimpie. Nie net het hulle gesorg dat Muse stampvol gepak was nie, hulle het ook na die talle unieke versoeke van die sweterjoel kunstenaars omgesien. Elke dorp in die land het ‘n BetterLive tak nodig. Hulle passie vir musiek en mense is in ‘n klas van sy eie. 19:30 AksieSteve Newman is nou maar net ‘n legende. Riku beskryf hom as een van sy gunsteling kitaarspelers in die land, dalk in die wêreld. Na ‘n kort tydjie saam het Steve ‘n paar ou Riku treffers so bietjie verfyn. Hy kon sonder teveel moeite so ietsie ekstra by elke liedjie byvoeg. 20:30 Pizza en wynDie kombinasie wat dalk in die hemel gemaak is help beide die musikante en gaste om hulself nog meer te geniet. Kort na die lekker happie het Pieter Smit so bietjie begin tokkel en die jong man maak uit. Hy kies sy woorde soos ‘n draaibalbowler – hy het ‘n googly en hy gebruik hom. 21:30 Senutergende tyeStephani vertel voor die aand se gebeure dat sy sowat 10-jaar laas voor mense gesing het. Haar hande bewe. Haar hart klop so hard mens kon die tamper vier rye terug hoor. Toe begin sy sing. En kan die meisie sing! Dit was sulke sexy jazzy funky beat tunes met die mooiste woorde. Ja Afrikaans kan ook cool en sexy wees. Met Wildy van Wyk op baskitaar en Steve aan haar kant kon sy ook nie verkeerd gaan nie. (Foto: Julie Ann Photography) 22:30 Staan naderDie partytjie begin vlam vat. Steve, Jaco Botha en die Lättis se litte is los. Die mense skuif nader en in Wadsgoedlyn-tradisie vind ‘n kombinasie van ou- en nuwe klanke mekaar. 00:15 Pie vir die padJackie word die nuwe bestuurder, want sy het nie die keer die Du Toitskloof soos die manne geniet nie. Riku is honger. By die Caltex is die pasteie reeds uitverkoop. Die pastei word met ‘n Salami broodjie vervang.Rinse & Repeat
Die Wasgoedlyn wil hiermee vir Cecily en Jackie van BetterLive vir hul moeite en liefde bedank. Hulle sorg dat van ons land se beste musikante in Knysna, en ander dele van die tuin roete optree. Gaan gee hul Facebook blad ‘n like.
Die Wasgoedlyn word die week in Pretoria gespan met optredes by Dowe Digters, Fanie’s Place en Cafe Barcelona.
Vir meer inligting, kyk na ons vertoningsgids.
Recent Posts	Die Woord (Nie vir sensitiewe tiewe nie)
Recent CommentsRiku on Die Woord (Nie vir sensitiewe tiewe nie)Loit Sôls on Die Woord (Nie vir sensitiewe tiewe nie)Andries on Die Woord (Nie vir sensitiewe tiewe nie)Die Coning van Boesmansriviermond | Die Wasgoedlyn on VertoningsgidsDie Wasgoedlyn on VertoningsgidsArchives	October 2016
WordPress.org	Want smaak is relatief, maar kwaliteit is nie.
Recent Posts 17 Oct
by Michael Mentz 28 Jul
by Die_Wasgoedlyn © Die Wasgoedlyn 2015. All rights reserved